NASELJA NIZINSKIH KRAJEVA

Naučili ste da Hrvatsku krase 4 vrste zavičaja – nizinski, brežuljkasti, gorski i primorski.

Mi živimo u nizinskom kraju.

Nizinski kraj je prepun nizina, rijeka i šuma.

Ljudi se u nizinskom kraju najviše bave poljoprivredom – uzgajaju žitarice, voće i povrće

Time se bave zato što je zemlja u nizinskom kraju jako plodna.

Osim toga, ljudi se bave i uzgojem životinja – peradi, svinja i goveda.

U nizinskom dijelu Hrvatske ima mnogo sela i gradova.

Sela su velika i građena uz cestu. Takav je i naš Tovarnik.

Sjetite se još nekih sela koja se nalaze u našoj blizini.

Neki od gradova u nizinskom dijelu Hrvatske su vama poznati i bliski gradovi - Vukovar, Vinkovci i Osijek, te oni malo udaljeniji, ali također spadaju u nizinske krajeve – Varaždin, Bjelovar, Sisak, Požega, Slavonski Brod te naš glavni grad – Zagreb.

Pročitajte sadržaje i pogledajte slike na stranicama 173. i 174. u vašem udžbeniku.

Nakon što ste to napravili, u bilježnicu napišite:

|  |
| --- |
| **NASELJA NIZINSKIH KRAJEVA**MNOGO SELA I GRADOVASELA:VELIKA I GRAĐENA UZ CESTUTOVARNIK, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_GRADOVI:VUKOVAR, OSIJEK, VINKOVCIVARAŽDIN, SISAK, POŽEGA, SLAVONSKI BRODZAGREBSVA NASELJA SU DOBRO PROMETNO POVEZANA.(na praznu crtu napišite još nekoliko sela kojih se sjetite, a nalaze se u našoj blizini) |